Document ID: 32006L0124

KOMMISSIONENS DIREKTIV 2006/124/EF
af 5. december 2006
om ændring af Rådets direktiv 92/33/EØF om afsætning af plantemateriale og formeringsmateriale af grøntsagsplanter bortset fra frø og af Rådets direktiv 2002/55/EF om handel med grøntsagsfrø
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/33/EØF af 28. april 1992 om afsætning af plantemateriale og formeringsmateriale af grøntsagsplanter bortset fra frø (1), særlig artikel 1, stk. 3,
under henvisning til Rådets direktiv 2002/55/EF af 13. juni 2002 om handel med grøntsagsfrø (2), særlig artikel 2, stk. 2, og artikel 45, og
ud fra følgende betragtninger:
(1)
Direktiv 2002/55/EF omfatter ikke alle de slægter og arter, der er omfattet af direktiv 92/33/EØF. Anvendelsesområdet for direktiv 2002/55/EF bør udvides, så det kommer til at omfatte de samme slægter og arter som direktiv 92/33/EØF.
(2)
Direktiv 2002/55/EF og 92/33/EØF omfatter ikke Zea mays L. (sukkermajs og perlemajs), en plante, der dyrkes i stort omfang i visse nye medlemsstater. Anvendelsesområdet for begge direktiver bør udvides til også at omfatte Zea mays L. Selv om majs, herunder sukkermajs og perlemajs, er klassificeret som en kornart i lovgivningen om den fælles landbrugspolitik, skal sukkermajs og perlemajs til udsæd underkastes den særlige lovgivning om handel med grøntsagsfrø.
(3)
På baggrund af udviklingen i den videnskabelige viden har flere af de i direktiv 92/33/EØF og 2002/55/EF anvendte botaniske navne vist sig at være ukorrekte eller af tvivlsom autenticitet. De bør bringes i overensstemmelse med de navne, der er almindeligt anerkendt på internationalt plan.
(4)
Direktiv 92/33/EØF og 2002/55/EF bør derfor ændres i overensstemmelse hermed.
(5)
Foranstaltningerne i dette direktiv er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -
UDSTEDT FØLGENDE DIREKTIV:
Artikel 1
De slægter og arter, der er opført i bilag II til direktiv 92/33/EØF, erstattes med dem, der er opført i bilaget til nærværende direktiv.
Artikel 2
I direktiv 2002/55/EF foretages følgende ændringer:
1)
De slægter og arter, der er opført i artikel 2, stk. 1, litra b), erstattes med dem, der er opført i bilaget til nærværende direktiv.
2)
Punkt 3, litra a), i bilag II ændres således:
a)
Følgende rækker indsættes i alfabetisk orden:
»Allium fistulosum
97
0,5
65«
»Allium sativum
97
0,5
65«
»Allium schoenoprasum
97
0,5
65«
»Rheum rhabarbarum
97
0,5
70«
»Zea mays
98
0,1
85«.
b)
»Brassica oleracea (andre underarter)« ændres til »Brassica oleracea (undtagen blomkål)«.
c)
»Brassica pekinensis« ændres til »Brassica rapa (kinakål)«.
d)
»Brassica rapa« ændres til »Brassica rapa (majroe)«.
e)
»Lycopersicon lycopersicum« ændres til »Lycopersicon esculentum«.
3)
Punkt 2 i bilag III ændres således:
a)
Følgende rækker indsættes i alfabetisk orden:
»Allium fistulosum
15«
»Allium sativum
20«
»Allium schoenoprasum
15«
»Rheum rhabarbarum
135«
»Zea mays
1 000«.
b)
»Brassica pekinensis« udgår.
c)
»Lycopersicon lycopersicum« ændres til »Lycopersicon esculentum«.
Artikel 3
1. Medlemsstaterne vedtager og offentliggør senest den 30. juni 2007 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
De anvender disse bestemmelser fra den 1. juli 2007. De kan dog udskyde anvendelsen af bestemmelserne vedrørende den officielle godkendelse af sorter af slægterne Allium cepa L. (var. aggregatum), Allium fistulosum L., Allium sativum L., Allium schoenoprasum L., Rheum rhabarbarum L. og Zea mays L. til den 31. december 2009.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
Artikel 4
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 5
Dette direktiv er rettet til medlemsstaterne.
Udfærdiget i Bruxelles, den 5. december 2006.

Labels: 3
17
6